PREGUNTA 1. SOCIEDADES NO TEMPO: REFLEXIÓN CRÍTICA DE FONTES DE INFORMACIÓN. (2,5 puntos).
TEMA1
Trala morte de Enrique IV de Castela en 1474, estalou unha guerra civil pola sucesión en Castela, que enfrontou aos partidarios da irmá de Enrique IV, Isabel, que contaba co apoio da coroa de Navarra e a presunta filla de Enrique IV, Juana “A Beltranexa”, apoiada polo reino de Portugal. O conflito sucesorio culminou coa batalla de Toro en 1476 e a paz de Alcaçovas con Portugal en 1479. Isabel I foi recoñecida como raíña de Castela. Fernando II foi coroado rei de Aragón trala morte do seu pai, Juan II. Dado que Isabel e Fernando xa contraeran matrimonio, esta situación provocou a unión entre os dous reinos máis poderosos da península: Castela e Aragón unificando as súas leis e institucións como se acordara na Concordia de Segovia durante a Guerra Civil. 
Creouse un sistema de consellos, o máis importante foi   o de Castela, deuselle neles un papel central aos letrados, saídos das universidades cunha sólida formación xurídica. Os nobres quedaron relegados a un papel puramente consultivo. As Cortes foron convocadas frecuentemente para atender as demandas dos grupos privilexiados e dos representantes das ciudades.  O poder real tamén se reforzou no ámbito local coa extensión dos corrixidores, delegados dos monarcas en vilas e cidades, tiñan funcións xudiciais e policiais.


Responda estes tres apartados: 
1.1. Identifique as informacións erróneas. (0,5 puntos) 
1.2. Explique o erros detectados. (1,5 puntos) 
1.3. Proceda á súa redacción correcta. (0,5 puntos)

TEMA2

Felipe II personalizará un modelo de autoritarismo monárquico máis perfeccionado. A diferencia do seu pai, gobernará dende Castela, creando unha capital estable: Valladolid. Para gobernar valeuse dun poderoso exército permanente e dunha complexa administración que dirixiu personalmente. A política exterior de Felipe II aliñouse coa de seu pai: a defensa do catolicismo e o mantemento da hexemonía dinástica en Europa e ultramar.
Felipe II herdou do seu pai un gran imperio e ampliouno enormemente. Sobre todo a partir dá unión con Portugal (a chamada Unión Ibérica) en 1580, que incluía as colonias portuguesas en Asia, África e América (Brasil). O rei era neto do monarca portugués Manuel I o Afortunado, polo que, ao quedar vacante o trono portugués reivindicou os seus dereitos e obtivo o apoio da clase dirixente portuguesa, que vía en Felipe II unha garantía para a protección do seu comercio colonial. O mantemento deste extenso imperio estivo caracterizado polo uso da diplomacia e a ausencia de enfrontamentos armados. 


Responda estes tres apartados: 
1.1. Identifique as informacións erróneas. (0,5 puntos) 
1.2. Explique o erros detectados. (1,5 puntos) 
1.3. Proceda á súa redacción correcta. (0,5 puntos)

TEMA3
O valido de Felipe IV, o Conde Duque de Olivares, centrouse en lograr tres obxectivos: mellorar a economía, recuperar prestixio mundial uniformar os reinos. Así, en 1624, presentou ao rei o Gran Memorial, un informe secreto con varias propostas de mellora, entre as que destacaba a de impoñer as leis de Castela en todos os territorios do imperio, co obxectivo de lograr a “Unión de Armas”, un proxecto polo que todos os territorios do imperio, e non só Castela, aportasen tropas e impostos, fixándose a mesma cantidade de homes e cartos para cada un deles. Este proxecto provocou un enorme rexeitamento nos territorios non casteláns, provocando en 1640: A Revolta de Cataluña, que estalou cando varias poboacións néganse a aloxar aos terzos que se dirixían á zona catalana do Rosellón, ao N dos Pirineos, que foran atacados por Francia, chegando incluso ao asasinato do Vicerrei en Barcelona por parte dun grupo de segadores; Olivares respondeu cargando co exército e eliminando xa todos os privilexios forais de Cataluña, e as Cortes Catalanas chegaron a poñer Cataluña baixo a autoridade do rei de Francia, que a ocupou; o conflito remata en 1652, cando Felipe IV conquista Barcelona e comprométese a respectar os foros.

As protestas en Portugal saldaranse por vía diplomática, coa aceptación por parte de Felipe IV da independencia lusa. Olivares, culpabilizado destas revoltas, é destituído do seu cargo. Porén, o seu plan de uniformar os diferentes reinos da monarquía hispánica sería retomado poucas décadas despois polo que será o primeiro rei Borbón: Felipe V.

Responda estes tres apartados: 
1.1. Identifique as informacións erróneas. (0,5 puntos) 
1.2. Explique o erros detectados. (1,5 puntos) 
1.3. Proceda á súa redacción correcta. (0,5 puntos)

TEMA4

Durante a primeira metade do s. XVI Galicia ten unha economía eminentemente agraria, baseada no vello sistema de produción feudal cunha produción maioritaria de cereais, millo e centeo, e empregando o barbeito. As distintas crises de subsistencia a partir da segunda metade do s. XVI debido ás malas colleitas, a fame e ás epidemias de peste, provocou un descenso da poboación considerable. Xa no s. XVII, a introdución de novos cultivos provenientes de América, como a pataca, supuxo un aumento da produción. Desde a costa e cara ao interior, foise estendendo o cultivo deste produto, procedente de America, que alterou o sistema de rotacións, diminuíndo en moitas zonas o barbeito e potenciando o incremento da gandería. Os cambios permitiron un forte crecemento da produción e da poboación, que fixo de Galicia unha das rexions mais poboadas de Espana, con mais dun millon de habitantes, e que contrastaba co panorama negativo do seculo XVII no resto de Europa.
A pesca será unha actividade económica fundamental en Galicia: destaca a pesca de baixura da sardiña, e tamén a produción da salgadura de peixe nas zonas de ribeira, destacando o gremio de Pontevedra, que contribuiu ao seu crecemento. Con respecto á pesca de altura, cabe destacar a pesca do bacallau en zona de Terranova, que será vendido nos mercados de Castela. As innovacións relevantes a nivel técnico e organizativo no terreo da pesca chegan cos emprendedores casteláns no S XVII, coa introdución da arte do arrastre e as fábricas conserveiras.

Responda estes tres apartados: 
1.1. Identifique as informacións erróneas. (0,5 puntos) 
1.2. Explique o erros detectados. (1,5 puntos) 
1.3. Proceda á súa redacción correcta. (0,5 puntos)


